Държавен вестник, бр. 84, 2012 г., стр. 43

БРОЙ  84	
Д Ъ Р Ж А В Е Н  В Е С Т Н И К 	
СТР.  43  
Член 7
Преминаване на границата на оборудване и 
средства за подпомагане
	
(1)	 Страните осигуряват облекчена про­
цедура при преминаване на границата 
на оборудването и средствата за под­
помагане.
	
(2)	 На членовете на спасителния екип и/
или експертите, изпратени да окажат 
помощ, не е разрешено да носят оръ­
жия и амуниции на територията на 
страната, искаща помощ. 
	
(3)	 На основата на реципрочност Страните 
изразяват съгласие оборудването да се 
използва на територията на Страната, 
искаща помощ, временно, безплатно, 
без формалности и без гаранции. По 
отношение на митническите фор­
малности, свързани с поставяне под 
режим на временен внос, реекспорт и 
обезпечение, се прилага съответното 
митническо законодателство.
	
(4)	 Ограниченията или забраните, при­
ложими за преминаване на границата 
на стоки, няма да бъдат прилагани за 
оборудването и средствата за подпо­
магане по това Споразумение, като се 
спазват ангажиментите, произтичащи 
от императивни правни норми, които 
имат върховенство над националното 
законодателство. Оборудването следва 
да бъде върнато обратно от Страната, 
искаща помощ, освен ако не е унищо­
жено при използването му. Оборудване, 
оставено като средства за подпомагане, 
ще бъде подробно описано в протокол 
от ръководителя на спасителния екип 
по вид, количество и място и заверено 
от компетентните органи на Страната, 
искаща помощ, посочени в чл. 3, ал. 2 
на това Споразумение. Тези органи са 
длъжни да уведомят компетентните 
митнически служби, като протоколът 
се представя пред служителите от мит­
ническия контрол след приключване 
на мисията. Допускането за свободно 
обръщение и крайна употреба на това 
оборудване се извършва в съответствие 
с приложимото законодателство на 
Страната, искаща помощ.
	
(5)	 Същите разпоредби се прилагат и за 
внасянето на лекарства, съдържащи 
наркотични и психотропни вещества, 
на територията на Страната, искаща по­
мощ, и за обратното транспортиране на 
неизползваните количества в Страната, 
оказваща помощ. Този обмен на стоки 
не се счита за внос и износ от гледна 
точка на международните спогодби 
за лекарства, съдържащи наркотич­
ни и психотропни вещества. Същите 
могат да се внасят само в количества, 
необходими за целите на медицин­
ската помощ, и да се ползват само от 
квалифициран медицински персонал в 
съответствие със законодателството на 
Страната, искаща помощ. В този случай 
ръководителят на спасителния екип 
представя на граничните служители 
декларация, описваща номенклатурата 
и количествата на лекарствата, съдър­
жащи наркотични и психотропни ве­
щества. За неизползваните количества 
се изготвя протокол от ръководителя 
на спасителния екип, заверява се от 
компетентните органи на Страната, 
искаща помощ, съгласно чл. 3, ал. 2 на 
това Споразумение и се представя пред 
служителите от митническия контрол 
след приключване на мисията. 
	
(6)	 Страната, искаща помощ, може да 
контролира използването и съхране­
нието на гореспоменатите лекарства, 
оборудване и средства за подпомагане.
	
(7)	 Не се заплащат такси за пресичането 
на границата от екипите и/или сред­
ствата за подпомагане, предоставени 
с цел оказване на помощ.
Член 8
Използване на въздухоплавателни средства
	
(1)	 За бързото транспортиране на спа­
сителни екипи съгласно чл. 5, ал. 4, 
както и за осигуряване на помощ при 
бедствие по това Споразумение, могат 
да бъдат използвани въздухоплавателни 
средства. 
	
(2)	 Полетите на въздухоплавателните 
средства се извършват съгласно раз­
поредбите на Международната органи­
зация за гражданска авиация (ICAO) 
и националните законодателства на 
Страните.
	
(3)	 Въздухоплавателните средства по пред­
ходната алинея могат да прелитат над 
територията на другата Страна, както 
и да кацат и излитат извън междуна­
родни летища и регистрирани писти за 
излитане и кацане, на места, указани от 
органите по чл. 3, ал. 2, при спазване 
правилата за извършване на полети 
за всеки конкретен случай съгласно 
нормативната уредба на Република 
България и Република Молдова.
	
(4)	 Органите за авиационна безопасност 
и сигурност на двете Страни по това 
Споразумение се уведомяват незабавно 
за използване на въздухоплавател­
ни средства по време на спасителни 
операции, като се предоставят точни 
данни относно вида и регистрационния 
номер на въздухоплавателното сред­
ство, неговия екипаж и товар, времето 
на заминаване и желания маршрут и 
място на кацане.